b'\n_START_ARTICLE_\nRiff\n_START_SECTION_\nDefinition\n_START_PARAGRAPH_\nTermen riff fandt vej musikudtrykkene i 1920\' erne og benyttes prim\xc3\xa6rt i diskussioner af komponenterne i rockmusik, blues eller jazz. Etymologien er ikke helt afklaret. Et af fors\xc3\xb8gene p\xc3\xa5 en afklaring forklarer riff som en forkortelse for "rytmisk figur" eller "refrain". David Brackett (1999) definerer riffs ganske enkelt som "korte melodiske fraseringer". Et andet bud p\xc3\xa5 en definition er: "Et riff er en kort, gentaget, let genkendelig musikalsk frasering. Riffs er ofte spillet af et soloinstrument eller p\xc3\xa5 basis af en rytmesektions gentagne forl\xc3\xb8b._NEWLINE_I BBC Radio 2s 100 Greatest Guitar Riffs defineres et riff som "hovedhooket af en sang og skal spilles hovedsageligt af en guitar. Det begynder ofte sangen, men gentages hele vejen igennem og giver sangen sin karakteristiske stemme."\n_START_SECTION_\nEksempler\n_START_PARAGRAPH_\nEt tidligt, tydeligt eksempel p\xc3\xa5 en riffbaseret sang er Robert Johnsons "If I had possession over judgement day". The Kinks\' gennembrud "You really got me" bygger p\xc3\xa5 et enkelt riff, som karakteriserer hele nummeret, ligesom fx The Troggs\' gennembrud "Wild Thing". Andre eksempler p\xc3\xa5 guitarriffs er de markante gennemg\xc3\xa5ende toner p\xc3\xa5 Deep Purples "Smoke on the Water" eller p\xc3\xa5 Dire Straits\' "Money for Nothing". Gerry Raffertys store hit "Baker Street" er let genkendeligt for det indledende riff p\xc3\xa5 saxofon.'